ફંડો અને મની મેનેજરો દ્વારા કોમેક્સ ગોલ્ડમાં લાંબા ગાળાની પોઝિશનો ઘટાડી નાંખી છે. આઠ અઠવાડિયાથી આ પોઝિશનોમાં વધારો થઇ રહ્યો હતો. પહેલી વખત ગયા અઠવાડિયે તે ઘટતી જોવા મળી છે. ચાર્ટ પ્રમાણે સોનામાં 1345ની સપાટી ન વટાવાય ત્યાં સુધી તેજી નથી અને 1300 ન તોડે ત્યાં સુધી ફરી 1275 ડૉલરનો ભાવ જોવા મળશે નહીં. રાજકોટમાં 24 કેરેટ સોનાનો ભાવ 10 ગ્રામદીઠ રૂા. 50ના સુધારા સાથે રૂા. 31,150 હતો. મુંબઇમાં રૂા. 95ના સુધારામાં રૂા. 30,225 હતુ. રાજકોટમાં ચાંદી રૂા. 200 સુધરી રૂા. 38,600 અને મુંબઇમાં પ્રતિ કિલો રૂા. 37,925ના સ્તરે સ્થિર હતી.